QH ฟุ้ง “เดอะทรัสต์ สุวรรณภูมิ-เทพารักษ์” กวาดยอดขายพรีเซลล์ 2 วัน กว่า 100 ลบ.
QH ปลื้ม "เดอะทรัสต์ สุวรรณภูมิ-เทพารักษ์" กวาดยอดขาย 2 วันกว่า 100 ลบ.
14 ต.ค. 2558

นายไพโรจน์ วัฒนวโรดม ผู้ช่วยกรรมการผู้จัดการอาวุโส บริษัท ควอลิตี้เฮ้าส์ จำกัด (มหาชน) หรือ QH เปิดเผยว่า เมื่อช่วงต้นเดือนที่ผ่านมาบริษัทได้เปิดตัวโครงการบ้านแนวคิดใหม่ “เดอะทรัสต์ สุวรรณภูมิ-เทพารักษ์” ได้รับการตอบรับจากลูกค้าอย่างล้นหลาม โดยในช่วงแกรนด์โอเพนนิ่ง 2 วัน สามารถทำยอดขายไปได้กว่า 100 ล้านบาท
ขณะที่บริษัทเชื่อว่าตลาดที่อยู่อาศัยแนวราบยังสามารถเติบโตได้ดี เห็นได้จากหลายๆโครงการที่บริษัทได้เปิดตัวใหม่ในช่วงที่ผ่านมา ได้รับการตอบรับที่ดี ซึ่งบริษัทยังคงเดินหน้าพัฒนาโครงการอย่างต่อเนื่องในหลายๆ ทำเล ทั้งกรุงเทพฯ และต่างจังหวัด
สำหรับยอดขายที่ดีของโครงการ “เดอะทรัสต์ สุวรรณภูมิ-เทพารักษ์” เชื่อว่ามาจากการพัฒนาโครงการได้ตรงกับความต้องการของลูกค้า ภายใต้คอนเซ็ปต์ “Make Your Life Easier ตอบโจทย์ทุกความต้องการ ให้ชีวิตคุณง่ายขึ้น” นอกจากนี้ยังโดดเด่นในเรื่องของทำเลที่ตั้งโครงการที่มีความโดดเด่น และสะดวกสบาย เข้า-ออกได้หลายเส้นทาง ทั้งถนนบางนาตราด, ถนนเทพารักษ์, ถนนกิ่งแก้วฯ เชื่อมต่อสู่ย่านธุรกิจได้อย่างรวดเร็ว
โครงการเดอะทรัสต์ สุวรรณภูมิ-เทพารักษ์ พัฒนาในรูปแบบของบ้านแนวคิดใหม่ Modern Concept&amp; Smart Design ดีไซน์ให้ร่วมสมัย ใส่ใจทุกรายละเอียด ผสมผสาน กับธรรมชาติได้อย่างลงตัว และจัดวางฟังก์ชั่นบ้าน ให้ใช้สอย ได้เต็มพื้นที่ทุกตารางนิ้ว เพื่อรองรับทุกกิจกรรมในครอบครัวในราคาเริ่มต้น 3.39 ล้านบาท